b'\n_START_ARTICLE_\nMiha Rinne\n_START_SECTION_\nFurry Dragons\n_START_PARAGRAPH_\nRinne suunnitteli vuosina 2001\xe2\x80\x932002 Housemarquella ty\xc3\xb6stetyn digitaalisen pelin, Furry Dragonsin. Peli\xc3\xa4 ei kuitenkaan koskaan julkaistu, koska se j\xc3\xa4i ilman julkaisusopimusta. Rinteen mukaan Furry Dragons olisi julkaistu jollekin sen ajan konsolille. Rinne haki peliin vaikutteita muun muassa Jean-Pierre Jeunet\xe2\x80\x99n elokuvista Am\xc3\xa9lie ja Kadonneiden lasten kaupunki, Hayao Miyazakin animaatioista, kuten Prinsessa Mononoke, ja Space Harrier -pelin bonuskent\xc3\xa4st\xc3\xa4. My\xc3\xb6hemmin Rinne on julkaissut Furry Dragonsin pohjalta Lopunper\xc3\xa4n tarinat -nimist\xc3\xa4 sarjakuvaa._NEWLINE_Peliss\xc3\xa4 olisi ratsastettu lohik\xc3\xa4\xc3\xa4rmeell\xc3\xa4 ja ker\xc3\xa4tty kolikoita 3D-maailmasta. Furry Dragons olisi my\xc3\xb6s sis\xc3\xa4lt\xc3\xa4nyt teht\xc3\xa4vien tekemist\xc3\xa4 eri tyyppisille olennoille, kuten maailmassa el\xc3\xa4vien lintujen ker\xc3\xa4\xc3\xa4mist\xc3\xa4.'